กฎกระทรวงให้ใช้บังคับผังเมืองรวมบริเวณอุตสาหกรรมหลักและชุมชน จังหวัดระยอง (ฉบับที่ 3) พ.ศ. 2549

กฎกระทรวง
กฎกระทรวง
ให้ใช้บังคับผังเมืองรวมบริเวณอุตสาหกรรมหลักและชุมชน
จังหวัดระยอง (ฉบับที่ ๓)
พ.ศ.
๒๕๔๙[๑]
 

อาศัยอำนาจตามความในมาตรา ๕ แห่งพระราชบัญญัติการผังเมือง
พ.ศ. ๒๕๑๘ และมาตรา ๒๖ วรรคหนึ่ง และวรรคสาม แห่งพระราชบัญญัติการผังเมือง พ.ศ. ๒๕๑๘
ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้
ดังต่อไปนี้

ให้ยกเลิกความใน (๘) ของวรรคสาม ของข้อ ๑๐ แห่งกฎกระทรวงให้ใช้บังคับผังเมืองรวมบริเวณอุตสาหกรรมหลักและชุมชน
จังหวัดระยอง พ.ศ. ๒๕๔๖ และให้ใช้ความต่อไปนี้แทน
(๘) การประกอบกิจการเกี่ยวกับการผลิตเคมีภัณฑ์ สารเคมี
หรือวัตถุเคมี ซึ่งมิใช่ปุ๋ย ได้แก่ การประกอบกิจการอุตสาหกรรมคลอ - แอลคาไลน์ (Chlor
- alkaline Industry) ที่ใช้โซเดียมคลอไรด์ (NaCL)
เป็นวัตถุดิบในการผลิตโซเดียมคาร์บอเนต (Na2Co3)
โซเดียมไฮดรอกไซด์ (NaOH) กรดไฮโดรคลอริก (HCL)
คลอรีน (CL2) โซเดียมไฮโพคลอไรด์
(NaOCL) และปูนคลอรีน (Bleaching Powder)


ให้ไว้
ณ วันที่ ๑๗ กรกฎาคม พ.ศ. ๒๕๔๙
พลอากาศเอก
คงศักดิ์ วันทนา
รัฐมนตรีว่าการกระทรวงมหาดไทย
หมายเหตุ
:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมข้อกำหนดเกี่ยวกับการใช้ประโยชน์ที่ดินในเขตผังเมืองรวมบริเวณอุตสาหกรรมหลักและชุมชน
จังหวัดระยอง ตามกฎกระทรวงให้ใช้บังคับผังเมืองรวมบริเวณอุตสาหกรรมหลักและชุมชน จังหวัดระยอง
พ.ศ. ๒๕๔๖ เพื่อกำหนดการใช้ประโยชน์ที่ดินในที่ดินประเภทอุตสาหกรรมและคลังสินค้า บริเวณหมายเลข
๔.๕ ให้ประกอบกิจการบางประเภทได้เหมาะสมยิ่งขึ้น จึงจำเป็นต้องออกกฎกระทรวงนี้
































นันทนา/ผู้จัดทำ
๙ สิงหาคม ๒๕๔๙



[๑]
ราชกิจจานุเบกษา เล่ม ๑๒๓/ตอนที่ ๗๘ ก/หน้า ๑๕/๑ สิงหาคม ๒๕๔๙